Muhoksen kunta

2024-04-26 08:00 - 2024-05-31 17:00 (Europe/Helsinki)
Kevät & luovuus -taidenäyttely
Kulttuurikeskuksen Aulassa 26.4.-31.5.
Kirkonkylän koulun 1AB-luokan luovuus on esillä Koivu & Tähti kulttuurikeskuksen aulan näyttelytilassa.
Joutsenet palaavat, eläimet heräävät, monijalkaiset pörriäiset lämpenevät auringossa ja perhoset oikovat siipiään. koirat kertovat Kalevalan taruja! Tule ihastelemaan kirkonkylän koulun ekaluokkalaisten luovuutta Kulttuurikeskuksen keväiseen näyttelyyn.

Muhoksen Mimmi -haku
2024-05-01 - 2024-05-31 | Muhos
Löytyisikö sinusta Mimmi-asennetta Muhokselle? Muhoksen Mimmi on perinteikäs Muhoksen kunnan edustushenkilö, jonka tehtävänkuva on muovautunut ajan ja Mimmin mukaan. Muhoksen Mimminä pääset osaksi tätä jatkumoa ja rakentamaan mimmiydestä juuri SINUN näköistäsi.
Mimmiltä edellytetään vähintään 18 vuoden ikää (riittää, kun olet täyttänyt 18 Mimmi-pestin alkaessa 1.9.), muhoslaisuutta sekä esiintymistaitoja. Muhoksen kunta maksaa Mimmille palkkiota sosiaalisen median (TikTok+muut mediat) sisältöjen tuottamisesta sekä esiintymiskeikoista kertakorvauksena (max. 100 € / kk). Mimminä saat myös yhteistyötarjouksia kunnan yrittäjiltä. Mimmin tukena toimii kunnan Mimmi-tiimi, jolta saat apua ja ohjausta työhösi.
Jätä avoin kirjallinen hakemus sekä lyhyt esittelyvideo osoitteeseen kirjaamo@muhos.fi. Haku on avoinna 1.-31.5.2024.
Uusi Mimmi julkistetaan Koivu ja Tähti -kulttuurikeskuksen avajaisviikolla elokuun lopussa.

Hulvaton kesäkurssi senioreille +60v.
2024-05-07 14:00 - 2024-05-28 15:00 | Muhos
Hulvaton kesäkurssi senioreille (+ 60 v)

7.5-28.5.2024 tiistaisin

Tervetuloa mukaan hulvattomalle kesäkurssille, jossa pelataan yhdessä erilaisia pelejä, tutustumaan erilaisiin liikuntalajeihin, retkeillään ja herkutellaan nuotion äärellä.

Kurssi on tarkoitettu kaikille + 60 v kuntalaisille. Voit tulla kurssille mukaan ilman apuvälinettä tai apuvälineen kanssa.
Kurssi on matalankynnyksen kurssi, jossa tavoitteena on liikkua, leikkiä ja pitää yhdessä hauskaa.
Jos kurssille lähteminen tuntuu yksin vaikealta, saa mukaan houkutella ystävän, sukulaisen tai vaikkapa naapurin.
Myös lapsenlapset ovat tervetulleita kurssille!

1. kerta 7.5.2024 klo 14.00–15.00
Tähtiareenan takana hiekkakenttä + nurmialue
Ohjelmassa: mölkky, huojuva torni, kroketti
2. kerta 14.5.2024 klo 14.00–15.00
Nurmialue, päiväkeskuksen pihalla
Ohjelmassa: golf + pihapelit
3. kerta 21.5.2024 klo 14.00–15.00
Ponkilan Urheilualue
Ohjelmassa: frisbeegolf
4. kerta 28.5.2024 klo 13.30–16.00
Yhteiskyyditys tähtiareenalta klo 13:30 Lemmenpolulle!
Ohjelmassa: erätaitotehtäviä (makkaraa, lättyjä, nokipannukahvit)
Helppokulkuinen, portaaton 1km reitti

Ilmoittautuminen 3.5.2024 mennessä kunnan liikunnanohjaajalle:
Johanna Pelkonen
044 4970 416
johanna.pelkonen@muhos.fi

MNV:n kevätnäytös
2024-05-13 19:00 - 20:00 | Tähtiareena, Muhostie 5
Muhoksen Naisvoimistelijoiden perinteinen kevätnäytös 13.5. klo 19-20 Tähtiareenalla. Mukana esiintymässä tanssiryhmät, cheeleaderit, akrobaatit ja freegym-ryhmä. Tervetuloa katsomaan lasten, nuorten ja aikuisten kevään aikana harjoiteltuja esityksiä!

Harrastusfoorumi
2024-05-14 17:30 - 19:00 | Kirjasto, Muhostie 2, Muhos, 91500
Hei sinä muhoslainen harrastustoimija, sellaiseksi haluava tai muuten vain harrastustoiminnasta kiinnostunut!

Tule mukaan kehittämään Muhoksen omaa Harrastusfoorumia kirjaston Kotiseutuhuoneeseen 14.5. klo 17:30.
Suunnitellaan yhdessä Muhoksen harrastustoiminta siten, että kaikilla kuntalaisilla olisi yhtäläiset mahdollisuudet harrastaa.
Foorumi ei vaadi ilmoittautumista.

MLL:n Perhekahvila Kuperkeikka
2024-05-15 09:00 - 11:00 | Mäntyrannan koulu, Mäntyrannankuja 5, Muhos, 91500
TERVETULOA MLL:n Perhekahvila Kuperkeikkaan!
Perhekahvila kokoontuu keskiviikkoisin klo 9-11 Mäntyrannan koululla (Mäntyrannankuja 5). Kokoontumiset aina ke 15.5. asti.
Ohjelmassa ”Liikunnan ja leikin riemua” ja vapaata seurustelua Mäntyrannan koulun salissa. Mahdollisuus myös askarrella.
Kahvi- / teetarjoilu. Omat eväät!
Maksuton.
Lisätietoa Perhekahvilasta (muutokset mahdollisia) ja yhdistyksen toiminnasta:
https://www.facebook.com/mll.muhos/
Ilmoituksen kuva: Jani Laukkanen (MLL:n kuvapankki)

Vesisankarit
2024-05-15 16:00 - 19:00 | Uimahalli, Veturitie 9, Muhos, 91500
Sinustako vesisankari?!
Tule mukaan vauhdikkaaseen Vesisankarit-tapahtumaan Muhoksen uimahalliin!
Opi vesitaitoja hauskoilla tehtävärasteilla:
– pelastusliiveillä uintia
– kanisterilla ja pelastusrenkaalla pelastusta
– sukellusrata
– pienpelejä
– snorkkeleilla sukeltamista
– pääset myös kokeilemaan vaatteet päällä uintia (lainavaatteet saat uimahallilta)
– uintitekniikkaa uintivalmentajan opastuksella
Paikan päällä myös arvonta, jossa voit voittaa mahtavia palkintoja!
Tervetuloa harjoittelemaan tärkeitä taitoja koko perheellä! Tehtäviä voi suorittaa oman taitotason mukaan jokaisessa altaassa.
Tapahtumaan pääset osallistumaan uimahallin sisäänpääsymaksulla. Aikuiset 4€, lapsi/opiskelija/eläkeläinen 2€, alle 6v ilmaiseksi.

Lukupiiri
2024-05-15 16:30 - 18:00 | Koivu ja Tähti -kulttuurikeskus, Muhostie 2, Muhos, 91500, Suomi
Muhoksen kirjaston lukupiiri kokoontuu ke 15.5.2024 klo 16.30–18.00.
HUOM! Paikka muuttunut: lukupiiri pidetään kirjaston kotiseutuhuoneessa.

Tämän kerran kirjoina ovat:
Anna Soudakova: Mitä männyt näkevät
Paulo Coelho: Alkemisti
Voit lukea molemmat kirjat, toisen niistä tai tulla vain kuuntelemaan ja tutustumaan lukupiiriin. Kirjoja voi kysyä lainaan kirjaston asiakaspalvelusta.
Lukupiiri on kaikille avoin, eikä siihen tarvitse ilmoittautua ennakkoon. Toivotamme sekä vanhat, että uudet osallistujat mukaan keskustelemaan mielenkiintoisista kirjoista!

Koko perheen liikuntailta
2024-05-16 17:30 - 19:30 | Kirkonkylän koulu, Veturitie 11, Muhos, 91500
Muhoksen Kirkonkylän koulun vanhemmat ry järjestää
Koko perheen liikuntaillan muhoslaisille torstaina 16.5.2024 klo 17.30-19.30
Nyt koko perhe liikkumaan ja tutustumaan Muhoksen liikkumisen mahdollisuuksiin sekä urheiluseuroihin, yhdistyksiin ja yrityksiin! Mukaan on kutsuttu yli kolmekymmentä yhteistyötahoa!
Tapahtumassa on kahvioita (varaa mukaan käteistä).
Tapahtumapaikkana Kirkonkylän koulun piha-alue (Veturitie 9, Muhos).
Esittelypisteet

Muhoksen Pallo-Salamat
Oulujoki-Opisto
PoPLi
Muhoksen Jääklubi
Montta Active Camping
Muhoksen Voitto
Suomen Latu
Poppaloora
MLL Muhos, 4H Muhos, Pelastakaa Lapset
Muhoksen Kirkonkylän koulun vanhemmat ry
Kepparirata, 5C-luokka
MNV cheerleading: näytökset klo 18 & 19
Muhos Volley -96
Muhoksen riistanhoitoyhdistys
Ponkilan Pantterit
Taekwon-Do Akatemia
Muhoksen kunnan liikunta- ja nuorisopalvelut sekä Muhoksen seurakunta
Muhoksen Urheilijat

Kaikenikäisten Terhokerho
2024-05-19 14:00 - 15:30 | Mäntyrannan koulu, Mäntyrannankuja 5, Muhos, 91500
Tervetuloa TERHOKERHOON sunnuntaina 19.5. klo 14-15:30 Mäntyrannalle (Mäntyrannankuja 5, Muhos)
Ohjelmassa ulkoleikkejä, Lasten lintuviikko, makkaran paistoa ym.!
Pientä tarjottavaa.
Tervetuloa!
Järjestäjinä MLL:n Muhoksen yhdistys ja SPR:n Muhoksen osasto

Toukokuun satutuokio
2024-05-20 09:45 - 10:15 | Koivu ja Tähti -kulttuurikeskus, Muhostie 2, Muhos, 91500, Suomi
Huom! Toukokuun satutuokion päivä on muuttunut. Satutuokio pidetään ma 20.5. Satutuokiota ei ole ma 27.5.
Keväällä 2024 kirjaston satutuokioita pidetään neljänä maanantaina klo 9.45 Koivu ja tähti -salissa.
Satutuokioilla kerrotaan, luetaan tai esitetään satuja ja tarinoita.
20–30 minuuttia kestävät tuokiot ovat ilmaisia ja kaikille avoimia.
Osallistujat saavat jokainen oman satupassin, johon voi kerätä tarroja osallistumalla satutuokioille.
Kevään 2024 satutuokiopäivät kirjastolla:
26.2.
25.3.
29.4.
20.5. (Päivä muuttunut, 27.5. ei satutuokiota.)
Kirjasto toimii 1.2.–30.4.2024 väistötiloissa vanhan lehtisalin tiloissa supistetuin aukioloajoin. Maanantaisin kirjasto aukeaa klo 12, mutta satutuokiopäivinä osallistujat pääsevät vierailemaan kirjastolla satutuokion jälkeen.
Syksyllä 2024 satutuokiopäivä muuttuu. Voit esittää toiveen uudesta päivästä kyselyssä 20.5. mennessä. Kyselyyn voi vastata myös paperisena kirjastolla.

Verenluovutustapahtuma kulttuurikeskuksen aulassa
2024-05-20 11:30 - 17:30 | Koivu ja Tähti -kulttuurikeskus, Muhostie 2, Muhos, 91500, Suomi
Verenluovutustilaisuus
Muhoksella koivu & Tähti -kulttuurikeskuksen aulassa klo 12:30-17:30.
Tervetuloa ojentamaan kätesi!

Muista hyvinvointisi -kiertue
2024-05-21 10:00 - 12:00 | Koivu ja Tähti -kulttuurikeskus, Muhostie 2, Muhos, 91500, Suomi
Maakunnallinen Muista Hyvinvointisi -kiertue jalkautuu Muhokselle 21.5. klo 10.00-12.00 kulttuurikeskuksen aulaan.
Kiertueen paikkakunnilla saat neuvoa ja opastusta miten voit helposti lisätä arkeesi hyvinvointia ja terveyttä edistäviä asioita!
Tietoa ja toimintaa löytyy kaikenikäisille. Kiertueella tehdään maksuttomia hyvinvointimittauksia.
Tapahtuma on maksuton.

Kuulolähipalvelu
2024-05-21 12:00 - 14:00 | Päiväkeskus, Töllintie 3, Muhos, 91500
Oulun Seudun Kuulo ry järjestää kuulolähipalvelua Päiväkeskuksella tiistaina 21.5.2024 klo 12.00-14.00.
Ei ajanvarausta.

Opastetaan kuulokojeen ja apuvälineiden käytössä
Avustetaan laitteen huollossa
Neuvotaan kuulon kuntoutuksessa
Myydään paristoja (13), 5 €/kiekko (6 kpl)
Ota mukaan kuulokojeesi käyttöohje ja varaosat

MLL:n Perhekahvila Kuperkeikan päättäjäiset
2024-05-22 09:00 - 11:00 | Mäntyrannan koulu, Mäntyrannankuja 5, Muhos, 91500
TERVETULOA MLL:n Perhekahvila Kuperkeikan päättäjäisiin!
Perhekahvilalaisten pyynnöstä Perhekahvila Kuperkeikka viettää päättäjäisiä keskiviikkona 22.5. klo 9-11 Mäntyrannan koululla (Mäntyrannankuja 5).
Ohjelmassa pomppulinna, kepparit, kesäaskartelu ja jätskit.
Kahvi- / teetarjoilu. Omat eväät!
Maksuton.
Lisätietoa Perhekahvilasta (muutokset mahdollisia) ja yhdistyksen toiminnasta:
https://www.facebook.com/mll.muhos/

Löytöretki taiteeseen -taidetyöpaja
2024-05-22 16:00 - 20:00 | Lemmenpolku, Leppiniementie 565, Muhos, 91500
Tervetuloa Löytöretki taiteeseen – ympäristötaiteella elinvoimaa Oulujokilaaksoon -hankkeen taidetyöpajaan keskiviikkona 22.5.2024 klo 16-20 Lemmenpolun lähtöalueelle!
Työpajassa pääset osallistumaan Lemmenpolun alkupäähän tulevan ympäristötaideteoksen toteutukseen yhdessä taiteilijoiden Johanna Riepulan ja Tero Mäkelän kanssa. Paikalla myös Rokua Geoparkin Mikko Kiuttu kertomassa Lemmenpolun alueen historiasta.

Työpajalaisille makkaratarjoilu!
Työpaja on maksuton.

Torilla tavataan!
2024-05-23 16:00 - 17:30 | Muhoksen tori, Asematie 14, Muhos, 91500, Suomi
Muhoksen kunta menestyi huikeasti Yrittäjien Kuntabarometri 2024 -tutkimuksessa, ollen kolmas alle 10.000 asukkaan kunnat -sarjassa. Koko Pohjois-Pohjanmaan alueella Muhos sijoittui pisteissä ensimmäiseksi ja sai koko Suomen mittapuulla 3. parhaat pisteet.
Haluamme nyt juhlistaa saavutustamme! Nähdään siis Muhoksen torilla torstaina 23.5. klo 16.00-17.30 koko kunnan toritapahtumassa. Luvassa on kunnan sekä Muhoksen Yrittäjien puheenvuorot sekä ilmaiset munkkikahvit 150:lle ensimmäiselle!

Maantiepyöräilyn Terva-ajot
2024-05-25 10:00 - 16:00 | Nature Dream Days, Kieksintie 209, Muhos, 91500
Terva-ajot ry järjestää lauantaina 25.5.2024 kello 10-16 maantiepyöräkilpailut Montassa. Ne kuuluvat Maantiecupiin ja junioreiden Kultainen kampi cupiin, minkä myötä sinne saapuu Suomen parhaat kuskit.
Kilpailujen lähtö- ja maalipaikka on Montan leirintäalueen portilla, josta kierretään 11 km:n lenkkiä Leppiniemen ja Montan voimalaitosten välillä.
Kilpailujen järjestäjä pyytää välttämään autoilua em. alueella tuolloin. Hyvä kisan seuraamispaikka on Leppiniemen voimalaitoksen näköalapaikka.
Lauantaina 25.5.2024 ajetaan Montassa Terva-ajot maantiekisat (Maantie cup + Kultainen Kampi cup).
Maantie cup: M Elite, MU19, MU17, N Elite, NU19, NU17
Kultainen Kampi cup: MU15, MU13, MU11, NU15, NU13, NU11
Terva-ajot: Kategoria 2
Katso kilpailun aikataulu tästä.

Laitumelle lasku Koivulan tilalla
2024-05-25 11:00 - 14:30 | Koivulan Kotijuustola, Pyhänsivuntie 679, Muhos, 91500
Tervetuloa seuraamaan lehmien kesälaitumelle kirmaamista Koivulan tilalle Muhokselle lauantaina 25.5. klo 11:00-14:30. Itse H-hetki, eli laitumelle lasku tapahtuu klo 13.00.
Tule kokemaan ja aistimaan aitoa maalaiselämää maitotilamme ympäristöön. Lehmien laitumelle laskun lisäksi pääset tutustumaan maatilamme arkeen sekä KaJo-Jäätelön ja Koivulan Kotijuustolan tuotannon pääraaka-aineen alkulähteille.
Tapahtumassa on lapsille ja lapsen mielisille mieleistä puuhaa kuten polkutraktori-rata ja Keppihevosten esteratsastus kilpailut.
Maatilan pihapiirissä on mahdollisuus herkutella mm. juustokeitolla ja jäätelöllä. Tarjolla Valion maistiaisia sekä Tyrnvän myllyn tuote-esittelyä. Pääset myös tutustumaan muiden yhteistyökumppaneidemme toimintaan. Lisäksi Pyhänsivun Kyläyhdistyksen kojusta löytyy makkaraa ja kahvia.
Muhoksen yläkoulun parkkialueelta järjestetään ilmainen bussikuljetus tilallemme. Bussikyydit alkavat klo 10:30.
Parkkitilaa on rajoitetusti tilamme ympäristössä, joten suosittelemme hyödyntämään bussikyyditystä. Mikäli kevät on meille suotuisa ja kuivattaa paikat nopeasti, saamme järjestettyä peltoparkkeja 🙂
Seuraathan Facebook-sivujamme (LINKKI), missä tiedotamme lisää lähestyvästä tapahtumasta 🙂
Koivulan tilan eläinystävät sekä muu väki toivottavat teidät lämpimästi tervetulleeksi maksuttomaan tapahtumaamme 🙂
❤: Koivulan väki
Tapahtuman järjestävät Koivulan Kotijuustola, MTK Pohjois-Suomi ja KaJo Jäätelö.

Virkistäydy Muhoksella
2024-05-27 17:00 - 19:00 | Koortila, Koortilantie 30, Muhos, 91500, Suomi
Hei sinä omaisestasi huolehtiva. Tule viettämään mukavaa virkistyspäivää Koortilan toimintakeskukseen yhdessä läheisen kanssa, hyvän ohjelman merkeissä. Virkistyspäivä on tarkoitettu kaikenikäisille omaisille. Sinun ei tarvitse olla virallinen omaishoitaja. Oma kokemus läheisen auttamisesta on riittävä syy osallistua. Toivotamme lämpimästi tervetulleeksi myös entiset omaishoitajat.
Tapahtuma toteutetaan yhteistyössä Muhoksen seurakunnan ja Pohteen kanssa. Tarjolla suolaista ja makeaa purtavaa.
Ilmoittaudu mukaan p. 08 882 1690 tai ilmoittaudu@osol.fi

Yrityspysäkki
2024-05-28 12:00 - 15:00 | Humanpolis, Valtatie 17 A 7, Muhos, 91500, Suomi
Kiinnostaako yrittäjyys?
Tule juttelemaan ti 28.5. klo 12-15 Humanpoliksen toimistolle (Valtatie 17) Oulun seudun Uusyrityskeskus ry:n yritysneuvojan kanssa yritysajatuksistasi! Ideasi voi olla ihan alkutaipaleella tai voit olla jo pitkällä ajatuksiesi kanssa. Aikaa ei tarvitse varata!
Haluatko tehdä tai päivittää liiketoimintasuunnitelman tai kannattavuuslaskelmat? Tämänkertaisessa Yrityspysäkissä voit jutella myös näistä aiheista!

Kirkkosaari-ilta II
2024-05-28 18:00 - 20:00 | Koivu ja Tähti -kulttuurikeskus, Muhostie 2, Muhos, 91500, Suomi
Kehittyvän Kirkkosaaren kaavoitusprosessissa ollaan siinä vaiheessa, että aletaan suunnitella alueen vapaa-ajanmahdollisuuksia.
Millaisia yrityksiä kaipaisit Kirkkosaareen? Olisiko kysyntää kahvilalle tai hotellille?
Millaisia virkistysmahdollisuuksia toivoisit löytyvän venesataman alueelta? Kenties kuntoportaat, tai koirapuisto?
Kirkkosaaren silta on itsessään julkinen taideteos. Toivoisitko alueelle enemmän julkista taidetta koettavaksi? Haluaisitko harrastaa omaehtoisesti kulttuuria, käydä museossa tai galleriassa? Tai kenties nähdä teatteria luontoympäristössä?
Tule jakamaan omat ajatuksesi Kirkkosaaren elinvoimatekijöistä ja vapaa-ajan tarjonnasta työpajapohjaiseen Kirkkosaari-iltaan!
Tarjoamme pullakahvit!
Paikalla on Muhoksen kunnan edustus elinkeinopalveluista, vapaa-aika- ja kulttuuripalveluista, markkinoinnista ja tekniikasta.
Paikalla on myös Kirkkosaaren rakentamisesta vastaavan arkkitehtitoimiston edustaja!

Tour de Muhos
2024-05-29 18:00 - 20:00 | Ponkilan urheilualue, Ponkilantie, Muhos, 91500
Laitasaaren Vedon ja Muhoksen kunnan tarjoamat Tour de Muhos juoksutapahtumat toteutuvat jälkeen kesäkaudella 2024. Tour starttaa 29.5.2024 Ponkilan ”rantabulevardilta”. Juoksut ovat kaikille avoimet, matalan kynnyksen maksuttomat juoksut. Sarjoja on kaikenikäisille, ilmoittautumiset paikan päällä. Kaikki osallistujat saavat pienen osallistumispalkinnon.
Ilmoittautuminen Ponkilan itäpäädyn parkkipaikalla klo 18-18.15. Kisat starttaavat klo 18.30.

Limu Disco + Fin Cover Boyz and Girlz special edition K01 ( S: Sallittu kaikenikäisille.)
2024-06-01 13:00 - 17:00 | Ravintola Muhos-Kellari, Työmiehentie 11, Muhos, 91500, Suomi
HOX! Ensimmäinen limu disco tulossa koulun loppumisen ja kesäloman alun kunniaksi. 90’s Fin Cover Boyz and Girlz special edition paras TikTok päivä.
La 01.06.24 Klo 13.00-17.00 Limu Disco
La 01.06.24 Klo 15.00-16.00 90’s Fin Cover Boyz and Girlz special edition ( S: Sallittu kaikenikäisille.)
K-01 – K17 Liput 5€ / K-18 10€
Tervetuloa nauttimaan ja bailaamaan Muhos-Kellariin!!! 🎤🕺💃🎉
#limudisco #vappudisco #90sfincover
#vappua #ohra_yhtye #lauravoutilainen #waldospeople #pandora_official
#muhoskellari #muhos #tyrnävä #utajärvi #utajarvi #vaala #kempele #puolanka #oulu #kaajani
#muhoskellari #muhos #utajarvi #tyrnävä #vaala #puolanka #kempele #oulu #suomi #anttihaapala #heikkivilja #helloween #kuningasidea #sinkkubileet #pekkatiilikainen #dilemma

90’s Fin Cover Boyz and Girlz K-18
2024-06-01 23:30 - 2024-06-02 01:00 | Ravintola Muhos-Kellari, Työmiehentie 11, Muhos, 91500, Suomi
90’s Fin Cover Boyz and Girlz K-18
La 01.06.24 Klo 23.30 Liput10€
Tervetuloa nauttimaan ja bailaamaan Muhos-Kellariin!!! 🎤🕺💃🎉
#limudisco #vappudisco #90sfincover
#vappua #ohra_yhtye #lauravoutilainen #waldospeople #pandora_official
#muhoskellari #muhos #tyrnävä #utajärvi #utajarvi #vaala #kempele #puolanka #oulu #kaajani
#muhoskellari #muhos #utajarvi #tyrnävä #vaala #puolanka #kempele #oulu #suomi #anttihaapala #heikkivilja #helloween #kuningasidea #sinkkubileet #pekkatiilikainen #dilemma

Kesän touhukerho I
2024-06-03 - 2024-06-07 | Muhoksen yläkoulu, Muhostie 5, Muhos, 91500, Suomi
Tervetuloa kesän touhukerhoihin!

Touhukerhot on tarkoitettu 7-10 -vuotiaille lapsille. Touhukerhoissa on luvassa leikkejä, pelejä, askartelua, pieniä retkiä ja tietenkin mukavaa yhdessäoloa.

Kesän touhukerho 1 järjestetään Muhoksen nuokkarin (Muhostie 5) lähiympäristöstä.

Touhukerho 1 järjestetään maanantaista 3.6. perjantaihin 7.6. Kerho on avoinna klo. 10-14.

Kesän touhukerhon 1 osallistumismaksu on 25 euroa, kerhoissa tarjotaan lämmin lounas.

Touhukerhoihin mahtuu 15 osallistujaa per kerho. RYHMÄ TÄYNNÄ!

HUOMIO! HOX! HEIHEI! Touhukerhojen 1 ja 2 sisältö sekä ohjelma on molemmilla viikoilla samanlainen!

Lisätietoja:

nuoriso-ohjaaja Heikki Väkeväinen: 044 4970 404 / heikki.vakevainen@muhos.fi
nuorisotyönohjaaja Heidi Mertaniemi: 040 626 0466 / heidi.mertaniemi@evl.fi
nuorisotyönohjaaja Tuula Väänänen: 040 524 6534

Kesän touhukerhot järjestetään yhteistyössä Muhoksen kunnan nuoriso-, liikunta- ja kulttuuripalveluiden sekä Muhoksen seurakunnan kanssa

Liikennepuisto avoinna arkisin
2024-06-03 09:00 - 2024-07-31 15:00 | Muhoksen liikennepuisto, Ratatie 32, Muhos, 91500
Muhoksen liikennepuisto on maksuton ja mukava lapsiperheiden ajanviettopaikka, jossa lasten on mahdollista huristella monilla erilaisilla polkuautoilla ja -traktoreilla. Liikennepuistosta löydät myös monipuoliset leikkitelineet, kiikut, hiekkalaatikon ja leikkimökin. Puistosta löytyy wc-tilat liikennepuiston käyttäjille. Liikennepuistossa on valvojat kesä-heinäkuussa. Muina aikoina puisto palvelee normaalina leikkipuistona.
Kesällä 2024 liikennepuisto on avoinna 3.6.-31.7.2024 ma-pe klo 9-15 (ei juhannusaattona).
Säävaraus: sadepäivinä puistossa ei ole valvojia. Myöskin valvojien sairastapauksissa puisto joudutaan sulkemaan. Näissä tapauksissa liikennepuiston avainta voi kysyä kunnanviraston asiointipisteestä.
Liikennepuistossa vanhemmat vastaavat aina lapsensa turvallisuudesta. Alle kouluikäistä lasta ei saa jättää ilman valvontaa puistoon. Valvojat vastaavat puiston toiminnasta aukioloaikana. Puistossa voi myös leikkiä ja viettää mukavaa päivää yhdessä huoltajan kanssa.
Lue lisää liikennepuistosta.

Kunnanmestaruusmaastojuoksut
2024-06-05 18:00 - 20:00 | Kirkkosaari, Muhos
Muhoksen kunnanmestaruusmaastojuoksut juostaan keskiviikkona 5.6.2024 klo 18 alkaen Kirkkosaaressa.
Ilmoittaudu ennakkoon ma 3.6. klo 18 mennessä sähköpostitse: laitasveto@gmail.com.
Ilmoita viestissä juoksijan nimi ja syntymävuosi.
Sarjat alle 5 v. alkaen kahden vuoden välein. Aikuisten sarjoja tarpeen mukaan.
Tiedustelut p. 040 565 5982.
Tervetuloa!
Kunnanmestaruusmaastojuoksut järjestävät Laitasaaren Veto ja Muhoksen kunta.

Muhoksen Musiikkipäivät 2024
2024-06-06 08:00 - 2024-06-09 19:00 | Muhos
VIII Muhoksen Musiikkipäivät 6.–9.6.2024

Kesäkuussa 2024 Muhoksen Musiikkipäivillä nautitaan jälleen klassisesta musiikista
Muhoksen Musiikkipäivät on klassisen musiikin festivaali, joka tulevana kesänä järjestetään jo kahdeksannen kerran. Muhoksen Musiikkipäivät ovat jatkossa jokavuotinen tapahtuma. Koivu & Tähti -kotiseutupäivät sulautetaan tulevaisuudessa osaksi Musiikkipäivien ohjelmaa, esimerkiksi julkistamalla Koivu & Tähti -henkilö tapahtuman yhteydessä.

LIPUT MYYNNISSÄ PIETAN PUOTISSA JA TIKETISSÄ

OHJELMA
6.6.
TORSTAI
19:00
Avajaiskonsertti Hurmosta ja hehkua!
Muhoksen kirkko
Tämän vuoden avajaiskonsertissa soi naisten säveltämä taidemusiikki.
Huilisti Johanna Kari, alttoviulisti Helinä Nissi, sopraano Kaisa Ranta ja pianisti Outi Seppänen
tulkitsevat Rebecca Clarken (1886–1979), Clara Schumannin (1819–1896), Cecilé Chaminaden (1857–1944),
Alma Mahlerin (1879–1964), Nadia Boulangerin (1887–1979) ja Kaija Saariahon säveltämää musiikkia.
Johanna Kari, huilu
Helinä Nissi, alttoviulu
Kaisa Ranta, sopraano
Outi Seppänen, piano
Liput ovelta tuntia ennen
20/18€
21:00
Iltasoitto Palotornista
Petri Aho

7.6.
PERJANTAI
13:00
Ympäristötaidetyöpaja
Kirkkosaaressa
Muhoksen kunnan ja Rokua Geoparkin yhteisen Löytöretki taiteeseen -kehittämishankkeen tuloksena Muhoksen Kirkkosaareen nousee ympäristötaideteos. Taideteoksen toteuttajana on Pohjoisesta Oopperakomppaniastakin tuttu taiteilija Mari Kämäräinen.

Työpajassa kootaan materiaalia Kirkkosaareen tulevan ympäristötaideteoksen tarinalliseen osuuteen, joka sisältää historiatietoa ja juttuja Kirkkosaaresta.
Ilmoittautumiset mari.elisabet@gmail.com

HUOM! 17:00 Oulujoku-Opiston musiikkikoulun Pikkutähdet-konsertti on peruttu!

18:30
Oulujoki-Opiston kevätnäyttelyn avajaiset
Koivu ja Tähti-kulttuurikeskuksen aula
Emma Haapamäen luotsaama Oulujoki-Opiston kuvataidekoulu pystyttää jälleen ikonisen taidenäyttelynsä Kulttuurikeskuksen aulaan. Tapahtumassa on tavattavissa taiteilijoita ja tarjolla on pientä purtavaa!
Taidetta pääsee ihastelemaan myös Liederkreis-Oulujärvi -konsertin jälkeen. Tapahtumat ovat samassa tilassa.
19:00
Liederkreis – Oulujärvi

Koivu ja Tähti-kulttuurikeskuksen sali
Lähde kolmen naisen mukaan musiikilliselle roadtripille Oulujärven ympäri!
Reissua inspiroivat saksalainen vaellusromantiikka ja Robert Schumannin säveltämä Liederkreis-laulusarja.
Pohjoinen Oopperakomppania ry
Liput ovelta tuntia ennen
20/18€
21:00
Iltasoitto Palotornista
Petri Aho

8.6.
LAUANTAI
11:00
Toritapahtuma

Muhoksen tori
MPK Pohjois-Suomen soittokunnan konsertti
Koivu ja Tähti -henkilön valinnan julkistus
Kunnanjohtajan muotokuvan julkistus
18:00
Kamarimusiikkikonsertti: Punctus contra punctum
Muhoksen kirkko
Oulu Sinfonian neljän muusikon muodostama jousikvartetti Sfääri soittaa
Johann Sebastian Bachin, Caroline Shaw’n ja Felix Mendelssohnin musiikkia.
Jousikvartetti SfääriMikko Sorri, viulu
Heidi Ilmolahti, viulu
Helinä Nissi, alttoviulu
Anna Liukkonen, sello
Liput ovelta tuntia ennen
20/18€
21:00
Iltasoitto Palotornista
Petri Aho

9.6.
SUNNUNTAI
18:00
Kesäillan Musiikkimessu
Muhoksen kirkko
Vesa-Tapio Palokangas
ja Minna Savola
Muhoksen kirkkokuoro
Annu Heikkilä, viulu
Heidi Vehkala, viulu,
Helinä Nissi, alttoviulu
Katri Hannula, sello,
Johanna Kari, huilu
Kaisa Ranta, sopraano
Henriikka Väänänen, urut
Musiikin johto: Ossi Kajava
Vapaa pääsy
Yhteistyössä Muhoksen seurakunnan kanssa

TERVETULOA!

Avajaiskonsertti: Hurmosta ja Hehkua!
2024-06-06 19:00 - 20:30 | Muhoksen kirkko, Kirkkotie 3, Muhos, 91500, Suomi
6.6. klo 19:00
Muhoksen Musiikkipäivien avajaiskonsertti Hurmosta ja Hehkua
Muhoksen kirkossa
Tervetuloa nauttimaan konserttikokemuksesta Muhoksen kirkkoon! Hurmosta ja Hehkua -konsertissa kohtaavat monipuolisuus, ammattitaito ja naissäveltäjien upea musiikki. Konsertissa kuullaan neljän upean naistaiteilijan soittoa ja laulua.
Sopraano Kaisa Ranta on monipuolinen laulajatar ja Taideyliopiston Sibelius-Akatemian DocMus-tohtorikoulun opiskelija, joka tutkii esiintyjän ja yleisön välisiä ilmiöitä. Hän on myös perustamansa Muhoksen Musiikkipäivät -tapahtuman taiteellinen johtaja.
Helinä Nissi on alttoviulisti ja orkesterimuusikko, jonka sydän sykkii erityisesti kamarimusiikille.
Johanna Kari on huilunsoiton taituri, kamarimuusikko ja opettaja, joka jakaa innokkaasti musiikillista osaamistaan eteenpäin.
Outi Seppänen on kansainvälisesti tunnustettu pianisti, kamarimuusikko ja pianonsoitonopettaja, jonka intohimona on musiikki.
Lisätietoa ohjelmasta, taiteilijoista ja Musiikkipäivistä:
muhoksenmusiikkipaivat.com
Liput 20/18€
Pietan Puoti, Valtatie 11, 91500 Muhos
Tiketti: Muhoksen musiikkipäivät | Osta lippu helposti | Tiketti
Ovelta tuntia ennen konserttia
